
REFERAT DE APROBARE 



	Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare ,,Proiectului de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni”.
În baza prevederilor OUG nr. 57/2019 privind Codul Administrativ, cu modificările şi completările ulterioare, vă prezint următoarele :
Potrivit  HGR  nr. 1447/2022 pentru stabilirea salariului de bază minim brut pe ţară garantat în plată de la data de 01.01.2023 salariul minim este de 3000 lei;
Legea nr. 153/2017 prevede că salariile angajaţilor din administraţia publică locală se stabilesc prin hotărârea Consiliului Local, cu consultarea organizaţiei reprezentative a salariaţilor între salariul minim pe economie şi indemnizaţia viceprimarului, indemnizaţie care se determină prin înmulţirea coeficienţilor din anexa nr. 9 la lege cu salariul de bază minim brut pe ţară garantat în plată.
Ţinând seama de faptul că ultima stabilire a salariilor a fost ȋncepand cu data de 01.08.2022 aprobată prin HCL nr. 132/30.08.2022 propun majorarea salariilor cu 12 % pentru a acoperi o parte din rata inflaţiei.
Având în vedere adresele din partea Sindicatului Liber Primăria Boldeşti-Scăeni nr. 24953/21.12.2022 şi  nr. 1040/19.01.2023.
Faţă de cele mai sus prezentate propun:
· stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni conform anexelor nr. 1 şi 2.
· încetarea valabilităţii HCL nr. 132/30.08.2022.
În speranţa aprobării vă mulţumesc anticipat. 

